विदिशा- जिले में बीती रात हुई जोरदार बारिश के कारण ग्रामीण क्षेत्रो के नदी-नाले गुरुवार को उफान पर रहे। जिले में बीते 24 घंटे के दौरान औसत 8.6 मिमी बारिश दर्ज की गई है। अब तक हुई बारिश ने बीते साल इस अवधि में हुई बारिश का आंकड़ा पार कर लिया है। जिले में 1 जून से अब तक 237 मिमी बारिश दर्ज की है। पिछले साल अब तक 211 मिमी बारिश हुई थी। बुधवार को हुई बारिश से पमारिया की कपूर्णा नदी का नाला उफान पर होने के कारण आवागमन बंद रहा। इधर शमशाबाद क्षेत्र के बिछिया में लोगो के घरों में पानी घुस गया। गुरुवार को सुबह करीब 3 घंटे बारिश हुई। बादल छाए रहे।